Hilise õitsemisega pikaealine vähenõudlik ja hea vastupidavusega püsik kivirikuliste (Saxifragaceae) sugukonnas. Roosad õisikud kõrguvad veidi säbrulise kähara rohelise lehestiku kohal. Hea varjuaia taim viljaka niiskusthoidva pinnasega kasvukohale. Ilus oma lehestiku poolest ka enne ja pärast õitsemist. Hilissügisel soovitav maapinnani tagasi lõigata. Võib kasvatada madala hekina jalgradade ääres. Astilbed on headeks kaaslasteks hostadele, ülastele, sõnajalgadele, priimulatele, kopsurohule, tiarellidele ja varjulembestele kõrrelistele. Sorte saab paljundada jagamisega kevadel või sügisel. Lausistutuse korral arvestada 7 taime ruutmeetrile.
#000000